DHIONI1
అత్యుత్తమ వికెట్‌ కీపర్‌గా ధోనీకి ప్రశంస
న్యూఢిల్లీ: ప్రస్తుతం అంతర్జాతీయ క్రికెట్‌లో అత్యుత్తమ వికెట్‌ కీపర్‌ టీమిండియా మాజీ కెప్టెన్‌ ధోనియేనని చీఫ్‌ సెలెక్టర్‌ ఎంఎస్‌కె ప్రసాద్‌ పేర్కొన్నాడు. చాంపియన్స్‌ ట్రోఫీకి భారత జట్టును ప్రకటించిన నేపథ్యంలో జట్టులో ధోనిని ఎంపిక చేయడంపై ఎంఎస్‌కె ప్రసాద్‌ మాట్లాడాడు.పరిమిత ఓవర్ల క్రికెట్‌లో ధోని వారసుడిగా సత్తా చాటుతున్న ఢిల్లీ ఆటగాడు రిషబ్‌ పంత్‌ని భవిష్యత్‌ కీపర్‌గా పేర్కొన్నాడు. ధోని రిటైర్‌మెంట్‌ నిర్ణయం పంత్‌ కెరీర్‌ను నిర్ధేశి స్తుందని వివరించాడు.ప్రపంచంలో అత్యుత్తమ కీపర్‌గా ఎవరని మీరు నమ్ముతున్నారు? ధోనియే అని మనమంతా నమ్ముతున్నాం.మనం కేవలం అతడి బ్యాటింగ్‌ ఫామ్‌ గురించే ఆందో ళన చెందుతున్నాం అని ఆయన పేర్కొన్నాడు. టీమిండియాకు అతడొక వెలకట్టలేని ఆస్తి. కోహ్లీని గైడ్‌ చేయడానికి అతనే కరెక్ట్‌ పర్సన్‌. ఒత్తిడి ఉన్న పరిస్థితుల్లో జట్టుకు అద్భుతంగా ఉపయోగపడతాడు.
అతడి తెలివితేటలు కోహ్లీకి మార్గనిర్ధేశం చేస్తాయి.ధోని కీపింగ్‌పై తమకు ఎలాంటి డౌట్‌ లేదని,అయితే అతని బ్యాటింగ్‌ ఫామ్‌పై మాత్రమే తాను దృష్టి పెట్టామని ఎంఎస్‌కె వివరించాడు. ప్రపంచంలోనే అత్యు త్తమ వికెట్‌ కీపర్‌…. 10-12 సంవత్సరాల కీపింగ్‌ కెరీర్‌లో ఒక్క రోజైనా ధోని పొరపాటు చేసినట్లు కనిపించడు.అందుకే అతడు మా దృష్టిలో ప్రపంచ క్రికెట్‌లో అత్యుత్తమ వికెట్‌ కీపర్‌. బ్యాటింగ్‌ గురించి మాకు ఆందోళన లేదు అని ఎంఎస్‌కె వివరించాడు.ఇక రిషబ్‌ పంత్‌ ఆట తీరు తమ కెంతో నచ్చిందని ఎంఎస్‌కె పేర్కొన్నాడు.పంత్‌ క్రికెట్‌లో ఎదుగుతున్న కుర్రాడు.అతడి ముందు సుదీర్ఘ కెరీర్‌ ఉంది. భవిష్యత్తులో అతడు తప్పకుండా విజయ వంతం అవుతాడని మేం కచ్చితంగా చెప్పగలం. అని ఎంఎస్‌కె వెల్లడించాడు.ఇదిలా ఉంటే ఐపిఎల్‌లో ప్రదర్శన ఆధారంగా టీమిండియాకు ఎంపిక జరుగులేదన్నాడు.
యువ ఆటగాళ్లకు జట్టులో ఎందుకు చోటు కల్పించడం లేదన్న ప్రశ్నకు గాను హార్థిక్‌ పాండ్యా,బుమ్రా యువ ఆటగాళ్లు కాదా? అని ఎంఎస్‌కె ప్రశ్నించాడు. 2016లో ఆస్ట్రేలియాతో జరిగిన సిరీస్‌కు ఎంప ికైన తరువాత నిలకడగా సత్తా చాటుతున్నందుకే హార్థిక్‌ పాండ్యా,బుమ్రా వంటి కుర్రాళ్లకు చాంపియన్స్‌ ట్రోఫీ జట్టులో చోటు కల్పించా మని ఎంఎఎస్‌కె ప్రసాద్‌ వివరించాడు.ఇక యువ ఆటగాళ్లు సంజూ శాంసన్‌,బాసిల్‌ థంపీ వంటి వర్థమాన క్రికెటర్లు భారత ఏ జట్టులో మంచి ప్రదర్శనలు చేయాల్సి ఉందన్నాడు. ఐపిఎల్‌లో ఆడుతున్న ఆటగాళ్ల ప్రదర్శనను గమనిస్తున్నామని,ఆటగాళ్ల సామర్థ్యాలను అన్ని విధాలా పరీక్షించాకే 50 ఓవర్ల క్రికెట్‌కు ఎంపిక చేస్తామని ఎంఎస్‌కె వివరించాడు. ్క